CELEX: 62009CN0074
Language: lv
Date: 2009-02-18 00:00:00
Title: Lieta C-74/09: Lūgums sniegt prejudiciālu nolēmumu – izteikts ar Cour de cassation (Beļģija) 2009. gada 18. februāra rīkojumu – Bâtiments et Ponts Construction SA, Thyssenkrupp Industrieservice/Berlaymont 2000 SA

1.5.2009   
            
            
               LV
            
            
               Eiropas Savienības Oficiālais Vēstnesis
            
            
               C 102/12
            
         Lūgums sniegt prejudiciālu nolēmumu – izteikts ar Cour de cassation (Beļģija) 2009. gada 18. februāra rīkojumu – Bâtiments et Ponts Construction SA, Thyssenkrupp Industrieservice/Berlaymont 2000 SA
   
   (Lieta C-74/09)
   2009/C 102/19
   Tiesvedības valoda – franču
   
      Iesniedzējtiesa
   
   
      Cour de cassation
   
   
      Lietas dalībnieki pamata procesā
   
   
      Prasītāji: Bâtiments et Ponts Construction SA, Thyssenkrupp Industrieservice
   
   
      Atbildētājs: Berlaymont 2000 SA
   
   
      Prejudiciālie jautājumi
   
   
               1)
            
            
               Vai pienākums būt reģistrētam, lai saņemtu publiskā iepirkuma līguma slēgšanas tiesības Beļģijā, kā tas ir noteikts šajā lietā piemērojamo specifikāciju I.G. pantā, ir pretrunā brīvas pārvietošanās Eiropas Savienībā principam un Padomes 1993. gada 14. jūnija Direktīvas 93/37/EEK par to, kā koordinēt būvdarbu valsts līgumu (1) [publiskā iepirkuma līguma slēgšanas tiesību] piešķiršanas procedūras, 24. panta otrajai daļai?
            
         
               2)
            
            
               Vai pārvietošanās brīvībai Eiropas Savienībā un Padomes 1993. gada 14. jūnija Direktīvas 93/37/EEK par to, kā koordinēt būvdarbu valsts līgumu [publiskā iepirkuma līguma slēgšanas tiesību] piešķiršanas procedūras, 24. panta otrajai daļai nav pretrunā tas, ka Beļģijas līgumslēdzējai iestādei tiek atzītas pilnvaras noteikt, ka ārvalstu pretendentiem ir jāatļauj Beļģijas iestādei – uzņēmēju reģistrācijas komisijai – pārbaudīt izziņu, kuras tiem ir izsniegušas to valsts nodokļu un sociālās iestādes un kuras apliecina, ka tās ir izpildījušas nodokļu un sociālos pienākumus, spēkā esamību?
            
         
      (1)  OV L 199, 54. lpp.